รัฐบาลไทย-ข่าวทำเนียบรัฐบาล- สรุปประเด็นนายกรัฐมนตรีกล่าวในรายการศาสตร์พระราชา สู่การพัฒนาอย่างยั่งยืน วันศุกร์ที่ 11 มกราคม 2562
วันศุกร์ที่ 11 มกราคม 2562
สรุปประเด็นนายกรัฐมนตรีกล่าวในรายการศาสตร์พระราชา สู่การพัฒนาอย่างยั่งยืน วันศุกร์ที่ 11 มกราคม 2562
พลเอก ประยุทธ์ จันทร์โอชา นายกรัฐมนตรีกล่าวกับประชาชนผ่านรายการ “ศาสตร์พระราชา สู่การพัฒนา อย่างยั่งยืน” ทางสถานีโทรทัศน์รวมการเฉพาะกิจแห่งประเทศไทย ในวันศุกร์ที่ 11 มกราคม 2562เวลา 20.15 น. สรุปสาระสําคัญดังนี้
สมเด็จพระเจ้าอยู่หัว พระราชทานพระราโชวาท เนื่องในวันเด็กแห่งชาติ ประจําปี 2562เพื่อเชิญไปลงพิมพ์ในหนังสือวันเด็กแห่งชาติ ชื่อ “นอกหน้าต่างบานเล็ก”ความว่า “เด็กทุกคนควรหมั่นศึกษาหาความรู้ และประพฤติตนเป็นคนดี มีระเบียบวินัย เพราะว่าสิ่งต่าง ๆ เหล่านี้ จะช่วยให้แต่ละคนประสบความสุขความเจริญ และความสําเร็จในชีวิตได้ในวันข้างหน้า”โดยขอเชิญพระราโชวาทให้เด็กและเยาวชนไทยได้น้อมนําไปสู่การปฏิบัติในชีวิตประกอบด้วย ความรู้ ความดี และมีวินัย
นายกรัฐมนตรียังชื่นชมนักศึกษาไทยจากวิทยาลัยสารพัดช่างตราด ที่คว้าแชมป์ ในการแข่งขันแกะสลักน้ําแข็งจากหิมะนานาชาติ ประเทศจีน ติดต่อกันเป็นปีที่10ภายใต้เรื่องราวRescue Mission Rivets Thamluang Caves in Chiangrai Thailandซึ่งได้รับแรงบันดาลใจมาจากภารกิจช่วยเหลือ13ชีวิต ทีมหมูป่าอะคาเดมีแม่สาย ที่ติดอยู่ในถ้ําหลวง-ขุนน้ํานางนอน จ.เชียงราย
รัฐบาลได้เปิดตัวโครงการห้องสมุดอิเลคทรอนิคส์แห่งชาติ โดยบูรณาการการทํางานของกระทรวงศึกษาธิการ สํานักหอสมุดแห่งชาติ และสํานักงานพัฒนารัฐบาลดิจิทัลจัดทําระบบห้องสมุดอิเล็กทรอนิกส์แห่งชาติ ประกอบด้วยมีหนังสือและสื่อความรู้ต่าง ๆ ในรูปแบบไฟล์ดิจิทัล รวมทั้งคลังสื่อการเรียนการสอน ที่จะช่วยให้ครูสามารถนําไปใช้ในห้องเรียนโดยไม่ต้องเสียค่าใช้จ่าย และยังมีการจัดตั้ง “ทีมบรรณารักษ์ออนไลน์” ตรวจสอบความสมบูรณ์มีการเชื่อมโยงข้อมูลกับหน่วยงานจากทุกกระทรวง และสถาบันการศึกษาต่างๆโดยจะพัฒนาNational e-Libraryต่อไปให้เป็นระบบe-Learningเพื่อพัฒนาศักยภาพของนักเรียนและครู ให้สอดคล้องกับนโยบายDigital Thailandโดยในปีการศึกษา 2562 กระทรวงศึกษาธิการยังจัดทําแบบเรียนอิเล็กทรอนิกส์ เพื่อให้นักเรียนสามารถดาวน์โหลดได้ทั้งนี้ กระทรวงศึกษาธิการ จะเปิดโครงการห้องสมุดอิเล็กทรอนิกส์แห่งชาติ ในงานวันเด็กแห่งชาติปี62เพื่อมอบเป็นของขวัญจากรัฐบาลสําหรับการแก้ไขปัญหาความเหลื่อมล้ําทางการศึกษา รัฐบาลนําการศึกษาทางไกลผ่านดาวเทียมของในหลวงรัชกาลที่ 9 มาต่อยอด พร้อมออกกฎหมายต่างๆเช่น พระราชบัญญัติกองทุนเพื่อความเสมอภาคทางการศึกษา เพื่อการเข้าถึงสื่อการเรียนรู้ที่มีคุณภาพระหว่างเด็กในเมืองและชนบท โดยเฉพาะเด็กชายขอบที่อยู่พื้นที่ห่างไกล เพื่อให้ทุกคนมีสิทธิเท่าเทียมกัน
นายกรัฐมนตรียังชื่นชมความสําเร็จของไทย จากการที่กรรมาธิการยุโรปด้านสิ่งแวดล้อม กิจการทางทะเล และประมง ได้ประกาศแถลงการณ์ปลดใบเหลืองประมงIUUของประเทศไทยซึ่งเป็นประเทศเดียวที่ได้รับการพิจารณาถือเป็นความสําเร็จของทุกภาคส่วนนับตั้งแต่ไทยได้“ใบเหลือง” เมื่อเมษายน ปี 2558 ด้วยการปัญหาการทําประมงผิดกฎหมาย ขาดการรายงาน และไร้การควบคุม หรือIUU (Illegal Unreported and Unregulated Fishing)อย่างเป็นรูปธรรมทั้งในด้านกรอบกฎหมาย การบริหารจัดการประมง การบริหารจัดการกองเรือ การติดตาม ควบคุมและเฝ้าระวัง การตรวจสอบย้อนกลับ และการบังคับใช้กฎหมาย ทําให้ไทยสามารถแสดงบทบาทและความรับผิดชอบ ทั้งในฐานะรัฐเจ้าของธง รัฐชายฝั่ง รัฐเจ้าของท่า และรัฐตลาด ที่อยู่ในระดับสากล จนทําให้มีการ “ปลดใบเหลือง” ถือเป็นความสําเร็จของไทยในการยกระดับการทําประมงเชิงพาณิชย์ ไปสู่มาตรฐานสากล และพร้อมที่จะเป็นหุ้นส่วนความร่วมมือกับสหภาพยุโรป ในการส่งเสริมการประมงอย่างยั่งยืน
ทั้งไทยและEUได้เห็นชอบร่วมกันเกี่ยวกับแผนงานความร่วมมือในอนาคต เพื่อให้ไทยบรรลุการเป็น“ประเทศปลอดประมงไอยูยู”หรือ ไอยูยู-ฟรี ได้โดยสมบูรณ์EUได้ยกให้ไทยเป็น “ผู้นําของอาเซียน”ในการแก้ไขปัญหาการทําประมงIUUโดยจะมีการส่งเสริมความร่วมมือระดับภูมิภาคของอาเซียน ในการแก้ไขปัญหาดังกล่าว “ร่วมกัน” ด้วยการจัดตั้งคณะทํางานไทย-สหภาพยุโรปเรื่องการต่อต้านการทําประมงIUUเพื่อเป็นกลไกร่วมมือในการส่งเสริมการประมงอย่างยั่งยืนและในฐานะ “ประธานอาเซียน” ในปีนี้ ประเทศไทยยังมีบทบาทสําคัญในการนําพาประเทศเพื่อนบ้านเข้าสู่ “การปฏิรูปภาคการประมง” โดยผลักดันการจัดทํานโยบายประมงอาเซียน(ASEAN General Fisheries Policy)ให้มีผลเป็นรูปธรรม พร้อมทั้งการจัดตั้งคณะทํางานร่วมอาเซียนเพื่อป้องกันและปราบปรามการทําประมงไอยูยู หรือASEAN IUU Task Forceสําหรับเป็นกลไกการป้องกันการทําประมงIUUของภูมิภาค
รัฐบาลไทยให้ความสําคัญกับการแก้ไขปัญหาแรงงานภาคประมงควบคู่ไปกับการแก้ไขปัญหาการทําประมงIUUเพื่อคุ้มครองแรงงานในภาคประมง ขณะนี้สถานการณ์แรงงานในภาคประมงของไทย “ดีขึ้น” กว่าเมื่อ 4 ปีที่แล้วมาก โดยไทยเป็นประเทศแรกในภูมิภาคเอเชีย ที่ได้ยื่นสัตยาบันพิธีสารภายใต้อนุสัญญาILOว่าด้วยแรงงานบังคับ เมื่อปีที่ผ่านมา และจะยื่นสัตยาบันอนุสัญญาILOว่าด้วยการทํางานในภาคประมง ในช่วงปลายเดือนมกราคมปีนี้และเป็นประเทศแรกในภูมิภาคเอเชีย รัฐบาลไทยจะดูแลแรงงานที่ทํางานอยู่บนเรือประมง อย่างเต็มที่ เพื่อให้การประมงของไทยเป็นไปอย่างมีจริยธรรม และสอดคล้องกับหลักการของสหประชาชาติ ในเรื่องธุรกิจกับสิทธิมนุษยชน
ตอนท้ายในรายการศาสตร์พระราชา ฯนายกรัฐมนตรียังมอบกําลังใจให้เจ้าหน้าที่ในการทํางาน เพื่อให้ไทยสามารถรักษามาตรฐานสากลไทยได้ปฏิรูปภาคประมงของไทยที่เปลี่ยนรูปโฉมจากในอดีตไปอย่างสิ้นเชิงแล้ว สามารถกล่าวได้อย่างเต็มภาคภูมิว่าไทยในฐานะผู้ผลิตและส่งออกอาหารทะเลรายใหญ่อันดับ4ของโลกเป็นส่วนหนึ่งของ“สมุทราภิบาลโลก”และยังคงต้องเดินหน้าในเรื่องการบริหารจัดการประมงและการบังคับใช้กฎหมายอย่างต่อเนื่องเพื่อขจัดปัญหาการทําประมงIUUและรักษาความยั่งยืนของทรัพยากรสัตว์น้ําของประเทศไว้ให้ลูกหลานด้วย รวมทั้งการป้องกันและแก้ไขปัญหาการค้ามนุษย์และการใช้แรงงานเด็กในภาคประมงให้ได้อย่างแท้จริง
..............................................
กลุ่มประชาสัมพันธ์และเผยแพร่ สํานักโฆษก